|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és** **Nemzeti Kisebbségi – Nemzeti Közösségi Titkárság** Mihajlo Pupin sugárút 16., 21000 ÚjvidékТ: +381 21 487 40 35, ounz@vojvodinа.gov.rs |
|  | SZÁM: 128-xxxxxx/2020 | DÁTUM: 2020. március 24. |

MINDEN VAJDASÁG AUTONÓM TARTOMÁNYI ÁLTALÁNOS ISKOLA

ÉS KÖZÉPISKOLA SZÁMÁRA

az Igazgatónak

TÁRGY: Értesítés a Vajdaság autonóm tartományi általános- és középiskolák 2019/2020. iskolaévi oktató-nevelő tevékenysége iskolanaptárának módosításáról

Az oktató-nevelő rendszer alapjairól szóló törvény (Az SZK Hivatalos Közlönye, 88/2017., 27/2018. – más törvény, 10/2019., 27/2018. – más törvény és 6/2020. szám) 28. szakaszának 5. bekezdése alapján, figyelemmel a Szerb Köztársaság egész területére kihirdetett jelenlegi rendkívüli állapotra, határozat született a Vajdaság autonóm tartományi általános- és középiskolák 2019/2020. iskolaévi oktató-nevelő tevékenysége iskolanaptárának módosításáról. Ez a változás a ún. tavaszi (húsvéti) szünet - amelynek nincs értelme és jelentősége a rendkívüli helyzet körülményei alatt - tervezett időszakában a tanulók idejének optimális és ésszerű kihasználása érdekében történik.

A 2019/2020. évi iskolanaptár a tavaszi szünetet a 2020. április 10–20. közötti időszakra tervezte, így az első munkanapot 2020. április 21-ére. A COVID-19 vírus okozta járvány és az emiatt kihirdetett rendkívüli állapot, amely a polgárok mozgását korlátozó számos intézkedés bevezetését vonta maga után, ezzel együtt a városi és a városközi autóbuszvonalak megszüntetését és a kulturális és sportrendezvények betiltását is, úgy látjuk, hogy a 2020. április 10-20. közötti napokat a távoktatással történő tanulásra kellene kihasználni.

A fentiekre tekintettel, a naptár tervezett módosítása a következők szerint történik:

* 2020. április 10-től 13-ig (a Gergely-naptár szerinti húsvét) oktató jellegű tartalmak az ünnep kapcsán, valamint a tanulók szabadidejére vonatkozó tartalmak;
* 2020. április 14-től 16-ig (hétfő-csütörtök) – távoktatás az órarend szerint és az iskola, valamint a tanárok által összeállított aktivitások szerint;
* 2020. április 17-től 20-ig (a Julianus-naptár szerinti húsvét) – oktató jellegű tartalmak az ünnep kapcsán, valamint a tanulók szabadidejére vonatkozó tartalmak;
* 2020. április 21-től (kedd) – a távoktatás folytatásának tervezett időpontja, a minden szombaton megtartott távoktatást is beleértve.

Az iskolanaptár módosítása egyidejűleg lehetővé teszi a tanítási folyamat elmulasztott egységeinek pótlását is. Ennek az intézkedésnek az alapján azt várjuk, hogy a helyzet rendeződése után az oktató-nevelő munka visszatér a szokásos menetrendbe, és a tanítás a tervezett időben ér véget.

Az iskolanaptár módosulásáról kérjük tájékoztatni intézményük valamennyi dolgozóját, tanulóját és azok szüleit, illetve törvényes képviselőit.

Nyilas Mihály

TARTOMÁNYI TITKÁR